<classify> Na David Andy Amefanya kazi yake... Frank ni mchezaji wa kulipwa akiingia uwanjani anakazi moja tu: kucheza mpira hizo nyingine ni stori za mapenzi,. José Mourinho akijibu swali la kichokozi mwaka 2014 mara baada ya mchezo dhidi ya Manchester City ambao uliisha kwa suluhu ya 1-1 huku Frank Lampald akiisawazishia Man City dakika 5 kabla ya mchezo kumalizika. Baada ya Frank Lampald, kuisawazishia Man City alionekana ni mchezaji asiye na furaha kabisa kwa maana hakuweza kushangilia goli lile; lakini baada ya mchezo kumalizika Frank ndiye aliyekuwa mchezaji kivutio zaidi kwasababu alikuwa akishangiliwa sana na pande zote mbili: Chelsea na City. Hapo miaka ya nyuma kidogo ukisikia majina kama Frank Lampald, John Terry, Didier Drogba, Petr Cech, Ashley Cole mshabiki yeyote yule anajua unaizungumzia Chelsea, hakuna mchezaji kati ya hawa ambaye anakumbukwa na klabu nyingine yeyote zaidi ya Chelsea. Kurudi kwa wachezaji hawa mara nyingine darajani ni kuthibitisha ile kauri wasemayo huwezi kimbia kivuli chako, tunavyo zungumza hivi sasa Super Frank anaungana na wenzake kama J Cole, Petr Cech, P. Ferreira, Gianfranco Zola na wengine wengi kuiongoza Chelsea. Chelsea imekuwa ni kivuri kwa wachezaji hawa nguri ambao wameweka rekodi nyingi ambazo wachezaji wengi wakongwe katika klabu hii hawajawahi kuziweka. Frank Lampald, aliyekuwa akicheza nafasi ya kiungo mchezeshaji katika klabu ya Chelsea ndiye mfungaji wa muda wote katika klabu ya Chelsea akiwa amekwisha kuweka kambani mabao zaidi ya 210 katika klabu ya Chelsea. Nidhamu, kijituma pamoja na roho ya paka akiwa uwanjani ni jambo pekee ambalo ukimuuliza kocha mtata José Mourinho mchezaji bora aliyewahi kumfundisha na kumuona tangu aanze kufundisha soka atakwambia ni Frank Lampald. Ndiyo maana Super Frank alipoifunga Chelsea mwaka 2014, José aliumia sana. Washabiki wengi wa soka duniani wanauangalia ujio wa Frank Lampald na wachezaji kama Petr Cech kwa jicho la tofauti sana. Klabu ya Chelsea ambayo inamilikiwa na bilionea Mrusi, Roman Abramovich haina historia nzuri na wakufuzi mpaka benchi la ufundi, hivyo ujio wa Frank ukijumuisha na heshima alionayo ndani ya Stanford Bridge ni jambo pekee ambalo washabiki wengi wasoka wanaliangalia kwa jicho lingine. Pia, Uzoefu alionao Frank Lampald kama mkufunzi ni mdogo ukilinganishwa na ukubwa wa klabu ya Chelsea na ukimlinganisha Frank na idadi ya makocha ambao wamekwisha wahi kuifundisha Chelsea kwa nyakati tofauti ni dhahiri Frank anapwaya zaidi katika viatu vya umeneja Stanford Bridge. Hivi sasa, klabu kubwa duniani zinajaribu kuwarudisha wachezaji wao ambao wametengeneza historia katika klabu zao mfano, Juventus imewarudisha wakina Pavel Nedved, AC Milan wana Genaro Gatuso, Ajax wanao wakina Van De sar, Vanestroy, PSV wana Van Bomel, Man United wana Oleguna Solkjer bila kumsahau Michael Carrick na wengine wengi. Pia tukumbuke, Frank si mchezaji wa kwanza katika kikosi cha Chelsea kuingia kama mkufuzi wa Klabu hii kuna wachezaji wengi wenye heshima kama aliyonayo mfano, Roberto Di Mateo, Ray Wilkins Gianluca Vialli, na Gianfranco Zola. Wote tunakumbuka kilichompata Di Mateo hata pale alipokiongoza kikosi cha Chelsea kuchukua ubingwa wa ligi ya Mabingwa Ulaya kwa mara ya kwanza katika historia ya klabu hiyo, msimu uliofuata alipoanza vibaya mechi za kwanza za ligi tunajua ni nini alifanywa. Lakini hivi karibuni, kumekuwa na ongezeko la malalamiko kutoka kwa washabiki katika timu hizi kubwa balani Ulaya wakilalama kuhusu uzoefu mdogo manguli hawa walionao katika nafasi za uongozi mfano aliyekuwa kocha wa AS Roma, Eusebio Di Francesco na mkurugenzi wa Ufundi Francesco Totti ambao wote kwa nyakati tofauti walitangaza kujiizuru nyadhifa zao Roma. Ukimlinganisha Frank, na manguli kama Pep Guadiola, Diego Simione, Zinedine Zidane, na Luis Henrique utagundua kibarua cha Frank Lampald, ni kigumu sana zaidi ya shangwe alizopopewa baada ya kusaini mkataba. Wakufuzi niliowataja hapo juu, kabla ya kukabidhiwa klabu zao, walipitia mafunzo ya ukocha kwa undani sana na pia, walianza kupewa timu za vijana kabla ya kukabidhiwa majukumu makubwa zaidi ya kunoa vikosi vikubwa kama Real Madrid, Barcelona, Atletico Madrid na vinginevyo. Nauona mwanzo mgumu sana kwa Super Frank. Ni dhahiri Maurizio Sari ni moja ya wakufuzi waliofeli katika kikosi cha Chelsea kwa kiasi kikubwa; vipi kuhusu Frank ambaye hajafika ata theruthi ya uzoefu alionao Sari? Lakini, pia nilazima tukubali kuwa kila shetani ana mbuyu wake, Frank anaweza kuthibitisha ubora wake katika ukufuzi; muda utazungumza kila kitu. Washabiki wa Chelsea wamemiss sana zile enzi za kina Frank Lampard, Didier Drogba, John Terry, Ashley Cole, Michael Essien, Paulo Ferreira chini ya baba yao José Mourinho, je, Frank atarudisha Chelsea ile? David Andy ni mzalisha maudhui kupitia mitandao na blogu anapatikana kupitia email: Instagram: davidandy2001  <topic>: MICHEZO 